Roksøyfjorden

Roksøyfjorden (også skrevet Rogsøyfjorden) er en fjord på Hinnøya i Sortland kommune i Nordland. Fjorden har innløp mellom Litlestamneset i vest og Holmen i øst og strekker seg to kilometer sørøstover.

Øya Roksøya, som fjorden er oppkalt etter, ligger like nord for innløpet, mens gården Roksøya ligger på Hinnøya på østsiden, like sør for Holmen. Roksøymyran ligger på østsiden av fjorden og strekker seg oppover Roksøydalen mot sørøst. Fra fjordbotnen går Roksøyeidet sørvestover mot Reinsnes.

Fylkesvei 82 går langs botnen og østsiden av fjorden.

 Referanser 
Roksøyfjorden på Norgeskart.no fra Statens kartverk

Kategori:Fjorder i Sortland